《汝坟秋同仙州王长史翰闻百舌鸟》
唐代·祖咏

秋天闻好鸟，惊起出帘帷。却念殊方月，能鸣巳后时。

迁乔诚可早，出谷此何迟。顾影惭无对，怀群空所思。

凄凉岁欲晚，萧索燕将辞。留听未终曲，弥令心独悲。

高飞凭力致，巧啭任天姿。返覆知而静，间关断若遗。

花繁上林路，霜落汝川湄。且长凌风翮，乘春自有期。

作者简介：祖咏(699～746),字、号均不详， 唐代诗人，洛阳（今河南洛阳）人。少有文名，擅长诗歌创作。与王维友善。王维在济州赠诗云：“结交二十载，不得一日展。贫病子既深，契阔余不浅。”（《赠祖三咏》）其流落不遇的情况可知。开元十二年(724)，进士及第，长期未授官。后入仕，又遭迁谪，仕途落拓，后归隐汝水一带。